**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2018-11-16 Nr. TAR1-155

Klaipėda

Posėdis įvyko 2018-11-08.

Posėdžio pirmininkė Renolda Senavaitienė.

Posėdžio sekretorė Jurgita Šekštėnienė.

Dalyvauja: Stasys Miliukas, Tomas Meškinis, Arūnas Barbšys, Evelina Gulijeva, Jolita Šlajienė, Alfonsas Vildžiūnas, Dainius Šilingis, Jurgita Choromanskytė, Liudvika Kuzminčiūtė, Irma Radavičienė.

DARBOTVARKĖ:

1. Dėl Respublikinės NVO tarybos darbo grupės veiklos plano ,,Nevyriausybinių organizacijų finansinis tvarumas 2017-2019 metams“, pranešėja R. Senavaitienė;

2. Dėl Klaipėdos miesto savivaldybės darbuotojų (valstybės tarnautojų) politikų, netinkamos atsirašinėjimo praktikos, atsakant į visuomeninių organizacijų, aktyvių miesto piliečių bei bendruomenės paklausimus, pareiškimus, prašymus ir kt. raštus, aptarimas, pranešėja L. Kuzminčiūtė;

3. Bendrieji klausimai.

1. SVARSTYTA. Respublikinės NVO tarybos darbo grupės veiklos plano ,,Nevyriausybinių organizacijų finansinis tvarumas 2017-2019 metams“.

Pirmininkė Renolda Senavaitienė pasveikino NVO tarybos narius taip gausiais susirinkusius į posėdį.

Jurgita Choromanskytė pasiūlė balsuoti už darbotvarkę, nes jos manymu antras darbotvarkės klausimas yra niekinis.

Liudvika Kuzminčiūtė nesutiko ir išsakė savo nuomonę, kai buvo išsiuntinėta darbotvarkė su prašymu siūlyti jos klausimus, nebuvo gauta jokių pastabų ar siūlymų, tai kodėl dabar keliami tokie siūlymai.

Pirmininkė pasiūlė prabalsuoti už antra darbotvarkės klausimą. Už (nesvarstyti) balsavo 4, prieš (svarstyti) 4, susilaikė 3. Darbotvarkei pritarta, svarstoma visa darbotvarkė.

Pirmininkė pradėjo posėdį. Siekiant, kad nevyriausybinių organizacijų veikloje dalyvautų didesnė visuomenės dalis, o pačios organizacijos veiktų efektyviai, būtina kurti palankią aplinką joms atsirasti ir veiklai plėtoti. Iš atliktos 10 kitų valstybių reglamentavimo praktikos analizės, galime pamatyti, kad skirtingos valstybės, dėl kiekvienos jų skirtingos teisinės sistemos, turi skirtingus NVO apibrėžimus. O dalis valstybių vieno konkretaus NVO apibrėžimo neturi, tad vadovaujasi nustatytais arba visuotiniai pripažintais NVO taikomais kriterijais. Šie kriterijai dažniausiai susiję su nepriklausomumu nuo valdžios institucijų, savanorišku įsitraukimu į atitinkamos organizacijos veiklą (t. y. dalyvavimas tokioje organizacijoje nėra privalomas) bei veiklos nesiejimu su viena konkrečia religine bendruomene ar politine partija.

2017 m. LR vyriausybės rekomendacijose numatyta, kad NVO veiklą koordinuos ir kontroliuos Vyriausybės įgaliota valstybinė institucija. NVO apibrėžimą formuluoti remiantis tarptautiniais principais. Pasižiūrėjus į ES šalių pavyzdžius, toks metodas kaip koordinuojanti valstybinė institucija, yra daugumoje užsienio šalių, pvz. Vokietijoje vietinė mokestinė institucija, Belgijoje – teisingumo ministerija ir pan.

2017 paruošta eilė įstatymų pataisų ir papildymų Nevyriausybinių organizacijų statusą ateityje turėtų įgauti šeimynos,

sodininkų bendrijos, daugiabučių gyvenamųjų namų ir kitos paskirties pastatų

savininkų bendrijos ir kitokie bendro nekilnojamojo turto valdymo tikslais įsteigtos

bendrijos; susivienijimai, kurių daugiau kaip 1/3 dalyvių yra privatūs juridiniai asmenys.

Pirmininkė pasiūlė pasikviesti svečių iš Vilniaus kurie galėtų pristatyti Respublikinės NVO tarybos darbo grupės veiklos planą ,,Nevyriausybinių organizacijų finansinis tvarumas 2017-2019 metams“. Taip pat tarybos nariai iš anksto galėtų paruošti klausimus svečiams, kurie atvykę atsakytų į juos.

Vyko diskusija.

NUTARTA:

Pirmininkė išsiųs kvietimą Martinui Žaltauskui dėl pristatymo Respublikinės NVO tarybos darbo grupės veiklos plano ,,Nevyriausybinių organizacijų finansinis tvarumas 2017-2019 metams“.

1. SVARSTYTA. Klaipėdos miesto savivaldybės darbuotojų (valstybės tarnautojų) politikų, netinkamos atsirašinėjimo praktikos, atsakant į visuomeninių organizacijų, aktyvių miesto piliečių bei bendruomenės paklausimus, pareiškimus, prašymus ir kt. raštus, aptarimas.

Liudvika Kuzminčiūtė išsakė ne vieną pvz. kaip netinkamai atsako į siųstus raštus savivaldybės darbuotojai, buvo net pateikta melaginga informacija. Vyksta beprasmiškas susirašinėjimas. To tikrai neurėtų būti. Jei nori gauti atsakymą į raštą praktiškai iš karto reikia rašyti skundą, kad būtų tinkamai sureaguota. Visus raštus su „įdomiais“ atsakymais turi.

Arūnas Barbšys siūlo parašyti raštą su pvz. apibendrintą savivaldybės direktoriui ir Merui, taip pat būtina paviešinti spaudoje.

Vyko diskusija.

NUTARTA:

Liudvika Kuzminčiūtė paruoš apibendrintą raštą su pavyzdžiais, nusiųs el. paštu NVO tarybos nariams susipažinti su juo, taip pat raštą perduos administracijos direktoriui ir Merui.

1. SVARSTYTA. Bendrieji klausimai.

Pirmininkė papasakojo, kad turėjo nemalonų įvykį dėl savo savarankiškų veiksmų - be NVO tarybos sprendimo delegavo asmenį į Sveikatos projektų vertinimo komisiją Liną Šukytę-Korsakę. Šis sprendimas turėjo būti priimtas NVO tarybos posėdžio metu, bet esant skubos situacijai (delegacinį raštą reikėjo išsiųsti nedelsiant), greitai sukviesti tarybą šiam vienam klausimui, nebuvo galimybės. Buvo paminėta, kad teikiant delegacinį raštą, NVO tarybos susirinkimo protokolo (kaip priedo) nebuvo reikalaujama. Keletas projektų, minėtoje projektų vertinimo komisijoje nepraėjo vertinimo kriterijų ir buvo atmesti. Tad šį sprendimą vienas iš teikėjų apskundė teismui dėl, jo nuomone, neteisingai NVO tarybos pirmininkės deleguoto komisijos nario. Todėl jai teko paaiškinti teismui dėl ko ir kaip pirmininkė delegavo šį asmenį į projektų vertinimo komisiją. Teismas neįžvelgė jokių netinkamų veiksmų ir pašalino iš bylos R. Senavaitienę, Ieškovo pateiktą kaip trečiają kaltinimo pusę. Pirmininkė paprašė NVO tarybos narių prabalsuoti el. paštu ir išreikšti savo nuomonę ar jie sutinka nuo NVO tarybos deleguoti Liną Šukytę-Korsakę į Sveikatos projektų vertinimo komisijos narius.

NUTARTA.

NVO tarybos nariai prabalsuos el. paštu sutinka/nesutinka deleguoti Liną Šukytę-Korsakę į Sveikatos projektų vertinimo komisiją.

Posėdžio pirmininkė Renolda Senavaitienė

Posėdžio sekretorė Jurgita Šekštėnienė